ddrg/super_eurlex huggingface dataset:
So zreteľom na

–Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,

–nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a najmä na jeho článok 18 ods. 3 a článok 41,

–všeobecný rozpočet Európskej únie na rozpočtový rok 2018 prijatý 30. novembra 2017,

–návrh opravného rozpočtu č. 1/2018 prijatý 22. februára 2018.

Európska komisia týmto predkladá Európskemu parlamentu a Rade návrh opravného rozpočtu č. 2 k rozpočtu na rok 2018.

ZMENY VO VÝKAZE PRÍJMOV A VÝDAVKOV PODĽA ODDIELOV

Zmeny vo výkaze príjmov a výdavkov podľa oddielov sú k dispozícii v databáze EUR-Lex ( http://eur-lex.europa.eu/budget/www/index-sk.htm ). Anglické znenie zmien v tomto výkaze je pripojené na informačné účely ako príloha k rozpočtu.

DÔVODOVÁ SPRÁVA

Cieľom návrhu opravného rozpočtu (ďalej len „NOR“) č. 2/2018 je zahrnúť do rozpočtu na rok 2018 prebytok z plnenia rozpočtu na rok 2017. Ako je stanovené v článku 18 ods. 3 nariadenia o rozpočtových pravidlách, ktoré sa vzťahujú na všeobecný rozpočet Únie , prebytok je jediným predmetom tohto NOR, ktorý sa musí predložiť do 15 dní po predložení predbežnej účtovnej závierky na konci marca 2018.

1.Plnenie rozpočtu v roku 2017 vykazuje prebytok vo výške 555 542 325 EUR, ktorý sa preto do rozpočtu na rok 2018 zahŕňa na stranu príjmov,

(v EUR)

Výsledky plnenia rozpočtu za rok 2017 Prebytočné príjmy 338 578 242 Prebytočné výdavky 216 964 083 Prebytok spolu 555 542 325

2.Zahrnutím prebytku do rozpočtu sa zodpovedajúcim spôsobom zníži celkový príspevok členských štátov na financovanie rozpočtu na rok 2018. Príspevky členských štátov budú ovplyvnené aj aktualizovanou prognózou vlastných zdrojov [tradičné vlastné zdroje (TVZ), daň z pridanej hodnoty (DPH) a hrubý národný dôchodok (HND)] vrátane aktualizovanej sumy korekcie pre Spojené kráľovstvo. Tieto číselné údaje budú k dispozícii po zasadnutí Poradného výboru pre vlastné zdroje spoločenstiev (ACOR), ktoré sa uskutoční v máji 2018, a zahrnuté do následného návrhu opravného rozpočtu.

3.V nasledujúcej tabuľke je uvedený prehľad výsledkov plnenia rozpočtu za rok 2017, pokiaľ ide o plnenie rozpočtu na strane príjmov:

(v EUR)
Keď v roku 2014 vypukla v Sierre Leone ebola, školy boli deväť mesiacov zatvorené. Iniciatíva Globálne partnerstvo v oblasti vzdelávania s podporou EÚ pomohla poskytnúť deťom alternatívne vzdelávanie prostredníctvom sledovania televízie a počúvania rozhlasu v období, keď nechodili do školy. Keď sa školy mohli opäť otvoriť, partnerstvo zabezpečilo dostupnosť bezpečného vzdelávacieho prostredia dezinfekciou škôl a poskytovaním zariadení na umývanie rúk a rôznych zásob.

Kľúčové opatrenia na zlepšenie prístupu, začleňovania a rovnosti:

·podporovať a podnecovať mechanizmy proaktívnej a rýchlej reakcie, a to aj zo strany humanitárnych organizácií a vlád, s cieľom dosiahnuť na deti a mladých ľudí v núdzových a krízových situáciách a vrátiť ich do troch mesiacov do procesu vzdelávania,

·uprednostniť podporu pre deti a mladých ľudí, ktorí to najviac potrebujú v dôsledku núdzových a dlhotrvajúcich krízových situácií,

·podľa možnosti posilniť kapacitu kľúčových subjektov vo vzdelávacích systémoch, najmä ministerstiev školstva a pomôcť im pri príprave a prispôsobovaní vzdelávacích systémov na účely zvládnutia opakovaného a dlhotrvajúceho vysídľovania,

·podporovať rodovo špecifické potreby detí a mladých ľudí, najmä pokiaľ ide o vzdelávanie a ochranu, s osobitným zameraním na vzdelávanie dievčat a mladých žien a v súlade s akčným plánom pre rodovú rovnosť na roky 2016 – 2020.
So zreteľom na

–Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,

–nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a najmä na jeho článok 41,

–všeobecný rozpočet Európskej únie na rozpočtový rok 2018 prijatý 30. novembra 2017,

–návrh opravného rozpočtu č. 1/2018 prijatý 22. februára 2018.

–návrh opravného rozpočtu č. 2/2018 prijatý 13. apríla 2018.

Európska komisia týmto predkladá Európskemu parlamentu a Rade návrh opravného rozpočtu č. 3 k rozpočtu na rok 2018.

ZMENY VO VÝKAZE PRÍJMOV A VÝDAVKOV PODĽA ODDIELOV

Zmeny vo výkaze príjmov a výdavkov podľa oddielov sú k dispozícii v databáze EUR-Lex ( http://eur-lex.europa.eu/budget/www/index-sk.htm ). Anglické znenie zmien v tomto výkaze je pripojené na informačné účely ako príloha k rozpočtu.

OBSAH

1. Úvod

2. Rozpočtové prostriedky požadované v rozpočte na rok 2018

3. Súhrnná tabuľka podľa okruhov VFR

1.Úvod

Rozhodnutie Komisie o nástroji pre utečencov v Turecku bolo zmenené 14. marca 2018 s cieľom prideliť nástroju ďalšie prostriedky vo výške 3 mld. EUR („druhá tranža“) na obdobie 2018 – 2019. Tento pozmeňujúci návrh nadväzuje na úspešnú realizáciu prvej tranže v rámci nástroja financovanej v rámci rozpočtov na roky 2016 a 2017, ako sa potvrdzuje v 2. výročnej správe o nástroji. Vo vyhlásení EÚ a Turecka z 18. marca 2016, sa potvrdzuje, že EÚ zmobilizuje dodatočné finančné prostriedky pre tento nástroj do konca roka 2018, čím celkový rozpočet nástroja dosiahne 6 mld. EUR.

V tomto návrhu opravného rozpočtu sa navrhuje pridať do rozpočtu EÚ v roku 2018 sumu 500 mil. EUR vo viazaných rozpočtových prostriedkoch ako príspevok EÚ do druhej tranže, a to nad rámec 50 mil. EUR financovaných z existujúceho balíka rozpočtových prostriedkov na humanitárnu pomoc v roku 2018.

Keďže nepridelená rezerva disponibilná v rámci okruhu 4 (Globálna Európa) nie je dostatočná na pokrytie tohto zvýšenia (256,2 mil. EUR), navrhuje sa použitie celkovej rezervy na záväzky v súlade s článkom 14 nariadenia o viacročnom finančnom rámci (VFR) na financovanie zostávajúcej sumy (243,8 mil. EUR).
Komisia: ·podporí fázu validácie projektu OECD s názvom Výučba, posudzovanie a získavanie zručností kreatívneho a kritického myslenia vo vzdelávaní s cieľom zaradiť modul zameraný na kreativitu do Programu pre medzinárodné hodnotenie žiakov 2021 a preskúma možnosti podobnej práce vo vysokoškolskom vzdelávaní a odbornej príprave (2018), ·bude propagovať hudobnú a umeleckú výchovu vo vzdelávaní a odbornej príprave, a to aj ako prioritnú tému programu Erasmus+ (2019), a podporovať vývoj interdisciplinárnych modulov zameraných na kreativitu v inštitúciách vysokoškolského vzdelávania, v ktorých sa bude kombinovať umenie, IKT, podnikateľské a obchodné zručnosti (2018), ·bude naďalej podporovať regióny vykonávajúce inteligentnú špecializáciu a makroregionálne stratégie zamerané na kultúru a podnecovať udržateľný kultúrny cestovný ruch pomocou špecializovanej európskej iniciatívy v rámci Európskeho roka, ·bude podporovať partnerstvá medzi tvorivými pracovníkmi a odvetviami a európske inkubačné siete pre inováciu na základe kreativity integrujúce kreativitu, umenie a dizajn so špičkovou technológiou a vedou, ·bude vykonávať pilotný projekt posilňujúci silnejšie partnerstvá medzi kultúrnymi a kreatívnymi sektormi, miestnymi orgánmi, sociálnymi partnermi a poskytovateľmi vzdelávania a odbornej prípravy (2018), ·bude skúmať Európsky inovačný a technologický inštitút a znalostné a inovačné spoločenstvá v oblasti kultúrneho dedičstva a kreatívnych odvetví (2019), ·bude organizovať pravidelný dialóg s kultúrnymi a kreatívnymi sektormi v kontexte obnovenej stratégie pre priemyselnú politiku s cieľom určiť potreby politiky a podporiť komplexný rámec politiky na úrovni EÚ, ·bude organizovať pravidelný dialóg s hudobným sektorom a zrealizuje prípravnú akciu podprogramu Music Moves Europe, ·posilní dialóg s európskym audiovizuálnym priemyslom, a to aj prostredníctvom podujatí Európskeho filmového fóra (2018), ·podporí členské štáty v zabezpečovaní spravodlivej odmeny pre umelcov a tvorcov prostredníctvom všeobecných a odvetvových dialógov, v súlade so stratégiou digitálneho jednotného trhu (2019). Komisia vyzýva členské štáty, aby: ·sa zaviazali, že zlepšia sociálno-hospodárske podmienky umelcov a tvorcov a budú propagovať umelecké vzdelávanie a odbornú prípravu v ďalšom pracovnom pláne.
Komisia postúpila Súdnemu dvoru veci týkajúce sa Holandska a Spojeného kráľovstva , pretože do rozpočtu EÚ nezaplatili clo v celkovej výške 20 miliónov EUR (po odpočítaní nákladov na výber). V prípade oboch členských štátov strata tradičných vlastných zdrojov neodvedených do rozpočtu EÚ vyplýva z toho, že ich zámorské krajiny a územia nesprávne vydali osvedčenia. V prípade Spojeného kráľovstva sa hliník dovážal z krajín mimo EÚ do zámorského územia (Anguilla) a potom sa spätne vyvážal do EÚ. Na dovoz sa nesprávne uplatnilo oslobodenie od cla EÚ, pretože vývozné osvedčenia nemala vydať Anguilla. Pokiaľ ide o Holandsko, na dovoz sušeného mlieka a ryže z ostrova Curaçao počas rokov 1997 – 2000 a na dovoz krupice a výrobkov z ryže z Aruby sa v rokoch 2002 – 2003 nesprávne uplatnilo oslobodenie od cla EÚ pri dovoze do Európy, pretože tieto územia nemali vystaviť osvedčenia „EUR.1“. Curaçao aj Aruba sú zámorské krajiny Holandska. Ak členský štát neodvádza svoj plný príspevok do rozpočtu EÚ, tento výpadok musia kompenzovať ostatné členské štáty.
OBSAH

1.ZHRNUTIE

2.ÚVOD

3.PRÁVNY RÁMEC

4.PRESKÚMANIE VÝROČNÝCH SPRÁV ČLENSKÝCH ŠTÁTOV

4.1. PRIJATIE A PRESKÚMANIE VÝROČNÝCH SPRÁV ČLENSKÝCH ŠTÁTOV

4.2. ORGANIZÁCIA A VYKONÁVANIE ÚRADNÝCH KONTROL

4.3. ZISTENÉ NEDODRŽIAVANIE PRAVIDIEL

4.4. PRESADZOVANIE PRÁVA: OPATRENIA PRIJATÉ V PRÍPADOCH NEDODRŽANIA PRAVIDIEL

4.5. SYSTÉMY VNÚTROŠTÁTNEHO AUDITU

4.6. ZDROJE

5.KONTROLNÁ ČINNOSŤ ÚTVAROV KOMISIE V ČLENSKÝCH ŠTÁTOCH

6.NÁSLEDNÉ OPATRENIA KOMISIE A PRESADZOVANIE PRÁVA

7.ZÁVERY

1.ZHRNUTIE

V tejto správe je opísaný celkový výsledok kontrolnej činnosti vnútroštátnych orgánov a Komisie, ktorej cieľom je zabezpečiť vysokú úroveň ochrany zdravia a dôvery v oblasti bezpečnosti potravín, zdravia zvierat a rastlín, dobrých životných podmienok zvierat, ekologického poľnohospodárstva a systémov kvality. Tieto oblasti sú mimoriadne dôležité pre každodenný život občanov Európskej únie (EÚ) a sú kľúčové pre hladký priebeh obchodu s potravinami, zvieratami a rastlinami v rámci samotnej EÚ, ako aj s krajinami mimo EÚ. Táto správa sa týka rokov 2014 až 2016 a jej záverom je, že vnútroštátne orgány členských štátov vo svojich výročných správach o úradných kontrolách preukázali, že pokračujú v plnení svojej dôležitej úlohy podľa potravinového a krmivového práva. Iniciatívy zamerané na zvyšovanie účinnosti úradných kontrol a presadzovania práva, siahajúce od reorganizácie služieb až po zlepšovanie využitia nástrojov IT, sú obzvlášť povzbudzujúce a ukazujú sa ako veľmi dôležité pri plnení úloh hľadania efektívnosti verejných výdavkov.

Napriek tomu Komisia takisto zaznamenáva jasné signály z členských štátov, že ľudské zdroje na kontrolu sú stále obmedzenejšie a že pri potenciálnom ďalšom znižovaní hrozí negatívne ovplyvňovanie úrovne a kvality kontroly a schopnosti reakcie v núdzových situáciách. Bude to pravdepodobne dôležitá otázka pri budúcom rozvoji úradných kontrol, ktorú bude Komisia pozorne zvažovať pri vypracúvaní právnych predpisov v súvislosti so svojou iniciatívou lepšej právnej regulácie a ktorú zrejme budú chcieť členské štáty riešiť okrem iného novými systémami IT, reorganizáciou a optimalizáciou postupov.

Na základe analýzy kontrol Komisie opísaných v pracovnom dokumente útvarov Komisie, ktorý tvorí prílohu k tejto správe, je možné konštatovať, že celkovo členské štáty majú zavedené potrebné kontrolné systémy, ktoré zabezpečujú všeobecne prijateľnú úroveň dodržiavania právnych predpisov. V rámci kontrol Komisie sa však naďalej zisťujú nedostatky úradných kontrol a zdôrazňuje sa, že stále existuje priestor na zlepšenia a že je potrebné vyhnúť sa prehnanému sebauspokojeniu. Komisia v tejto súvislosti víta veľké úsilie, ktoré členské štáty vynakladajú napríklad na ďalšie posilnenie svojich na riziku založených a cielených kontrol a na podporu kontrol s účinnými systémami IT.
4.1 Reinforcement of the European Border and Coast Guard Agency

4. Impact of new Commission initiatives

3. Impact of agreements on Commission proposals

4.2 Reinforcement of the EU contribution to the European Union Agency for Asylum

4.3 Amendment of the Authority for European Political Parties and European Political Foundations' Regulation

5. Other adjustments based on recent developments

5.1 Reinforcement of the EU contribution to the European Union Agency for Law Enforcement Cooperation

5.2 Reinforcement of the European Public Prosecutor’s Office

5.3 Modification of the establishment plan of the European Agency for the operational management of large-scale IT systems in the area of freedom, security and justice

5.4 Reinforcement of the European External Action Service

6. Technical corrections

6.1 Modifying the establishment plan of the Europan Medicines Agency

6.2 Modifying the budget remark of Interoperability Solutions and common frameworks for European public administrations, businesses and citizens (ISA²) support expenditure

7. Summary Table by MFF Heading

1.Úvod

Predmetom tohto opravného listu č. 1 k návrhu rozpočtu na rok 2019 (OL č. 1/2019) je nasledovné:

¾Aktualizácia odhadovaných potrieb, pripísaných príjmov a rozpočtových prostriedkov na výdavky na poľnohospodárstvo. Okrem meniacich sa trhových faktorov zohľadňuje OL č. 1/2019 aj vplyv rozhodnutí, ktoré boli v odvetví poľnohospodárstva prijaté od júna 2018, keď bol prijatý návrh rozpočtu na rok 2019 (NR 2019), ako aj iné návrhy, od ktorých sa očakáva, že budú mať v priebehu roka 2019 výrazný vplyv.

¾Aktualizácia viazaných a platobných rozpočtových prostriedkov v dôsledku politických dohôd, ktoré boli nedávno dosiahnuté medzi Európskym parlamentom a Radou v súvislosti s nasledujúcimi návrhmi Komisie:

§Zavedenie Programu rozvoja európskeho obranného priemyslu;

§Zriadenie Európskeho zboru solidarity;

§Prispôsobenie všeobecného cieľa a zvýšenie finančného krytia programu na podporu štrukturálnych reforiem.

¾Vplyv nových iniciatív, ktoré Komisia nedávno predložila v súvislosti s:
Rámček č. 1: Nakladanie s komunálnym odpadom §Odstupňovať národné ciele týkajúce sa recyklácie až na komunálnu úroveň so zodpovednosťou za systémy zberu odpadu a dbať na to, aby boli vyvodené dôsledky pri tých obciach, ktoré ciele nedosiahnu. §Zaviesť opatrenia (vrátane daní) na postupné vylúčenie skládkovania a ďalších foriem spracovania zvyškového odpadu (napríklad mechanické a biologické spracovanie a spaľovanie) s cieľom poskytnúť hospodárske stimuly na podporu hierarchie odpadového hospodárstva. §Spoločne s miestnymi a regionálnymi orgánmi vypracovať usmernenie pre obce vo forme minimálneho štandardu služieb pre triedený zber. Organizovať programy technickej pomoci a budovania kapacít pre obce na vnútroštátnej úrovni. §Zaviesť záväzné požiadavky na triedenie biologického odpadu a zabezpečiť, aby plánovaná alebo existujúca infraštruktúra na spracovanie odpadu zodpovedala systémom zberu. §Povzbudzovať spoluprácu medzi obcami v oblasti plánovania infraštruktúry a/alebo obstarávania služieb s cieľom zabezpečiť rozsahovú efektívnosť a zdieľanie finančného zaťaženia. §Zlepšiť systémy rozšírenej zodpovednosti výrobcu, prinajmenšom v súlade so všeobecnými minimálnymi požiadavkami stanovenými v revidovanej rámcovej smernici o odpade. §Zaviesť opatrenia s cieľom nabádať domácnosti, aby triedili odpad, okrem iného častejším zberom triedených tokov v porovnaní so zmiešaným odpadom. §Zlepšiť monitorovanie a podávanie správ, okrem iného zabezpečením zberu údajov na úrovni obcí. §Efektívne využívať finančné prostriedky EÚ na rozvoj odpadovej infraštruktúry, a to zabezpečením toho, aby spolufinancovanie podporovalo predchádzanie vzniku odpadu, jeho opätovné použitie a recykláciu.
Príklady výhod iniciatív, o ktorých v súčasnosti rokujú spoluzákonodarcovia:

·Návrhy o údajoch (voľný tok iných ako osobných údajov a informácie verejného sektora) v rámci stratégie pre jednotný digitálny trh prispejú k rastu európskeho dátového hospodárstva do roku 2020 do výšky 700 miliárd EUR, čo predstavuje 4 % hospodárstva EÚ (v porovnaní s 2 % v roku 2016). Hoci časť tohto potenciálu sa už dosiahla prijatím nariadenia o voľnom toku iných ako osobných údajov, prijatie aktualizovaných pravidiel, ktoré podporujú zvýšenú dostupnosť informácií verejného sektora, by v horizonte do roku 2028 mohlo zvýšiť hodnotu opakovaného použitia takýchto informácií zo 145 miliárd EUR na 215 miliárd EUR a premietnuť sa do vytvorenia 200 000 nových pracovných miest súvisiacich s údajmi.

·Cieľom návrhu o spoločnom konsolidovanom základe dane z príjmov právnických osôb (CCCTB), ktorý predložila Európska komisia, je zvýšiť daňovú spravodlivosť na jednotnom trhu a dosiahnuť rovnaké podmienky. Spoločný konsolidovaný základ dane z príjmov právnických osôb by po úplnom zavedení mohol zvýšiť celkové investície v Únii až o 3,4 % tým, že by stimuloval investície do výskumu a vývoja a kapitálového financovania. Spoločnosti budú mať teraz možnosť využívať jednotný súbor pravidiel a spolupracovať so svojou vnútroštátnou daňovou správou na podaní jedného daňového priznania pre všetky svoje činnosti v EÚ. So zavedením spoločného konsolidovaného základu dane z príjmov právnických osôb by sa čas vynakladaný každoročne na činnosti spojené s dodržiavaním predpisov mal znížiť o 8 %, zatiaľ čo čas potrebný na zriadenie dcérskej spoločnosti by sa znížil až o 67 %, čím by sa uľahčilo zriaďovanie spoločností vrátane malých a stredných podnikov v zahraničí. Činnosti podporujúce rast, ako napríklad investície do výskumu a vývoja a kapitálové financovanie, sa budú podnecovať stimulmi v snahe podporovať širšie ciele oživenia rastu, vytvárania pracovných miest a investícií.

·Komisia v súvislosti s tretím balíkom opatrení v oblasti mobility vo svojom návrhu nariadenia o elektronických údajoch o nákladnej doprave navrhla znížiť byrokraciu v oblasti dopravy a logistiky. Cieľom tohto návrhu je zaručiť, aby vnútroštátne orgány akceptovali to, že doklady, ktoré sprevádzajú náklad, sa poskytujú elektronicky, ak sa nachádzajú na bezpečných a certifikovaných digitálnych platformách. Do roku 2040 by mohol tento návrh priniesť úspory pre odvetvie dopravy vo výške 20 – 27 miliárd EUR alebo ekvivalent 75 – 102 miliónov pracovných hodín. Na prevádzkovateľov cestnej dopravy, ktorými sú v 99 % prípadoch malé a stredné podniky, by pripadalo 60 % z týchto úspor.

·Komisia navrhla nové pravidlá EÚ zamerané na jednorazové plasty v smernici o znižovaní vplyvu určitých plastových výrobkov na životné prostredie. V prípade jej prijatia by smernica mohla v horizonte do roka 2030 viesť k úsporám vo výške 3,4 milióna ton ekvivalentu CO², čím by sa predišlo škodám na životnom prostredí (zodpovedajúcim 23 miliardám EUR) a spotrebitelia by ušetrili približne 6,5 miliardy EUR.
V období rokov 2015 – 2016:

·medzi päť štátov EÚ s najvyšším počtom registrovaných obetí patrilo Rumunsko, Maďarsko, Holandsko, Poľsko a Bulharsko. Sú to rovnaké krajiny ako v období rokov 2010 – 2012 a ako sa uvádza v prvej správe Komisie o pokroku.

Komisia spolupracuje s členskými štátmi, Eurostatom a štatistickými orgánmi na zlepšení dostupných údajov. Má k dispozícii podrobnejšie informácie, ako aj nové informácie o rôznych spôsoboch, ktoré používajú štátne orgány na to, aby zapojili a podporili obete a znížili beztrestnosť obchodníkov. Táto spolupráca zahŕňala žiadosti o informácie týkajúce sa obetí, ako je využívanie medzinárodnej ochrany, a informácie týkajúce sa zníženia beztrestnosti, ako je kriminalizácia využívania služieb poskytovaných obeťami obchodovania s ľuďmi. V poskytovaní údajov členskými štátmi však stále existujú medzery, čo obmedzuje spoľahlivosť a porovnateľnosť týchto informácií.

Členské štáty by mali zlepšiť zaznamenávanie a evidenciu, ako aj spoľahlivosť, dostupnosť a porovnateľnosť údajov, no mali by takisto zabezpečiť, aby bolo možné tieto údaje členiť na základe pohlavia, veku, formy vykorisťovania, štátnej príslušnosti obetí a páchateľov, ako aj pomoci a ochrany. Spoľahlivé údaje sú základným predpokladom primeraného monitorovania a zabezpečovania lepšej tvorby politiky.
–Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,

So zreteľom na

OBSAH

1. Úvod

2. Viacročný finančný rámec a druhý návrh rozpočtu na rok 2019

2.1. Stropy viacročného finančného rámca pre rozpočet na rok 2019

2.2. Overview of the second 2019 draft budget

3. Kľúčové prvky druhého návrhu rozpočtu

3.1. Horizontálne otázky

3.1.1. Decentralizované agentúry

3.1.2. Výkonné agentúry

3.1.3. Pilotné projekty a prípravné akcie

3.2. Všeobecný prístup týkajúci sa viazaných rozpočtových prostriedkov

3.2.1. Okruh 1a – Konkurencieschopnosť pre rast a zamestnanosť

3.2.2. Okruh 1b – Hospodárska, sociálna a územná súdržnosť

3.2.3. Okruh 2 – Udržateľný rast: prírodné zdroje

3.2.4. Okruh 3 – Bezpečnosť a občianstvo

3.2.5. Okruh 4 – Globálna Európa

3.2.6. Okruh 5 – Administratíva

3.2.7. Osobitné nástroje: EGF, rezerva na núdzovú pomoc a FSEÚ

3.3. Všeobecný prístup týkajúci sa platobných rozpočtových prostriedkov

3.4. Rezervy
ACTION AGAINST HUNGER – UK

AGENCY FOR CO–OPERATION AND RESEARCH IN DEVELOPMENT – UK
o vykonávaní právomoci prijímať delegované akty udelenej Komisii podľa nariadenia Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (nariadenie o systéme FLEGT)

SPRÁVA KOMISIE EURÓPSKEMU PARLAMENTU A RADE

o vykonávaní právomoci prijímať delegované akty udelenej Komisii podľa nariadenia Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (nariadenie o systéme FLEGT)

1.ÚVOD

V roku 2005 prijala Európska únia (ďalej len „EÚ“) nariadenie (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva (ďalej len „nariadenie o systéme FLEGT“) v rámci vykonávania akčného plánu EÚ z roku 2003 pre vynútiteľnosť práva, správu a obchod v lesnom hospodárstve („FLEGT“).

V nariadení o systéme FLEGT sa stanovujú pravidlá vykonávania licenčného systému FLEGT vo forme požiadaviek na dovoz výrobkov z dreva s pôvodom v partnerských krajinách FLEGT, na ktoré sa vzťahuje licencia FLEGT, do EÚ. Podmienky vydávania licencií FLEGT sú stanovené v dvojstranných dohodách o dobrovoľnom partnerstve (DDP) FLEGT medzi EÚ a partnerskými krajinami.

Doteraz bolo uzavretých 6 DDP s týmito krajinami: Kamerun, Stredoafrická republika, Ghana, Indonézia, Libéria a Konžská republika. Nedávno sa ukončili rokovania s Vietnamom a Hondurasom a v súčasnosti sa rokuje s ďalšími 7 partnerskými krajinami, konkrétne s Pobrežím Slonoviny, Konžskou demokratickou republikou, Gabonom, Guyanou, Laosom, Malajziou a Thajskom.

Po uzavretí dohody o FLEGT je pre partnerskú krajinu vo všeobecnosti potrebné určité časové obdobie na finalizáciu praktických opatrení na zabezpečenie úplnej prevádzky licenčného systému FLEGT. Licenčný systém FLEGT sa prvýkrát začal uplatňovať 15. novembra 2016, keď sa začalo s vydávaním licencií FLEGT na tovar z Indonézie.

Indonézia je doposiaľ jediná krajina s podpísanou DDP, ktorá vydáva licencie FLEGT.

DDP – FLEGT medzi EÚ a Indonéziou nadobudla platnosť 1. mája 2014 . V súlade s článkom 10 ods. 1 a 3 nariadenia o FLEGT, zmeneného nariadením Európskeho parlamentu a Rady (EÚ) č. 657/2014 z 15. mája 2014, ktorým sa mení nariadenie Rady (ES) č. 2173/2005, pokiaľ ide o delegované a vykonávacie právomoci udelené Komisii, rozhodnutie začať prevádzku licenčného systému FLEGT v Indonézii sa týkalo zmien príloh I a III k nariadeniu o systéme FLEGT formou delegovaného nariadenia Komisie . Po týchto zmenách bola Indonézia spolu so svojím útvarom pre informácie o licenciách zahrnutá do zoznamu „partnerských krajín a ich určených licenčných orgánov“ uvedeného v prílohe I. Okrem toho bol zoznam produktov, na ktoré sa vzťahuje licenčný systém FLEGT v Indonézii, zahrnutý do prílohy III „Produkty z dreva, na ktoré sa vzťahuje licenčný systém FLEGT iba vo vzťahu k príslušným partnerským krajinám“.

2.PRÁVNY ZÁKLAD: